BCH โบรกฯชู 3 ประเด็นน่าจับตา-ชี้กำไร Q2/59 โตสดใส ซื้อเป้า 12.2 บ.
BCH โบรกชู 3 ประเด็นน่าจับตา คาดกำไร Q2/59 โตสดใส ชู Top Picks กลุ่ม รพ แนะซื้อเป้าหมาย 12.2 บ. 
31 พ.ค. 2559

บล.โนมูระ พัฒนสิน ระบุในบทวิเคราะห์วันนี้ (31 พ.ค.) ว่า บริษัท บางกอก เชน ฮอสปิทอล จำกัด (มหาชน)หรือ BCH มีมุมมอง Slightly positive ต่อข้อมูลจากการประชุมนักวิเคราะห์ มีประเด็นสำคัญ ดังนี้1) รพ.WMC เซ็น contact เพิ่มกับสถานฑูตกาต้า รวมทั้งจะร่วมมือกับพันธมิตรจากเกาหลีให้บริการศูนย์ผ่าตัดเสริมความงาม2) รพ เกษมราษฎร์ ศรีบุริน จะเปิดศูนย์ผ่าตัดหัวใจเพิ่มเติมจากเดิม ทำให้มีโอกาสเพิ่มรายได้และ margin จากลูกค้าเงินสดและลูกค้าส่งต่อโครงการรัฐ
3) แนวโน้มครึ่งหลังปีนี้ รายได้รวมและ GPM จะเติบโตดีกว่าครึ่งแรกปี 59 จากผลบวกการปรับขึ้นราคาเฉลี่ย 5% รวมทั้งจำนวนผู้ใช้บริการเพิ่มขึ้นตามฤดูกาล และรายได้ส่วนเพิ่มจากประกันสังคมในไตรมาส 4/59
 ความเห็นและคำแนะนำ
– BCH ไม่เห็นผลกระทบจากราคาน้ำมันที่ลดลงของประเทศกลุ่มตะวันออกกลาง เนื่องจากมีโครงสร้างรายได้จากลูกค้ากระจายตัว และค่ารักษาของ รพ WMC ต่ำกว่า BH ราว 30-40%
– คงมุมมองแนวโน้มไตรมาส 2/59 กำไรเติบโตเทียบช่วงเดียวกันของปีก่อน และเทียบไตรมาสก่อนหน้าจากลูกค้าใช้บริการเพิ่ม และลูกค้าจีนเริ่มกลับมาปกติในเดือน พ.ค. รวมทั้งมีรายได้ส่วนเพิ่มจากประกันสังคม
-คงประมาณการกำไรสุทธิปีนี้ที่ 668 ล้านบาท (+27%yy) ประเมินราคาเป้าหมาย 12.20 บาท แนะนำ BUY